কালি কলিয়াবৰৰ চতিয়ালত আৰক্ষীয়ে প্ৰায় ৫ কোটি টকা মূল্যৰ ড্ৰাগছৰ সৈতে গ্ৰেপ্তাৰ কৰা ড্ৰাগছ ব্যৱসায়ী জুৰীয়াৰ ময়দুল ইছলাম আৰক্ষীৰ গুলীত গুৰুতৰ ভাবে আহত হৈছে।
জানিব পৰা মতে জুৰীয়াৰ কদমণি পথাৰ গাঁওলৈ যোৱা নিশা আৰক্ষীয়ে তালাচীৰ বাবে ড্ৰাগছ ব্যৱসায়ী ময়দুল ইছলামক লৈ গৈছিল।
তালাচীৰ সময়তে ময়দুল ইছলামে দাৰে আৰক্ষীক আক্ৰমণ চলাই পলায়নৰ চেষ্টা কৰে।
আৰক্ষীয়ে আত্মৰক্ষাৰ বাবে গুলীচালনা কৰাত ড্ৰাগছ ব্যৱসায়ী ময়দুল ইছলাম গুৰুতৰ ভাবে আহত হয়। সংকটজনক অৱস্থাত ময়দুল ইছলামক গুৱাহাটীলৈ উন্নত চিকিৎসাৰ বাবে প্ৰেৰণ কৰা হৈছে।
উল্লেখ্য শুকুৰবাৰে কলিয়াবৰ থানা অন্তৰ্গত চতিয়ালৰ ৰাজপথত আৰক্ষীয়ে জব্দ কৰিছিল প্ৰায় ৫ কোটি টকা মূল্যৰ ড্ৰাগছ।
লাহৰিজানৰ পৰা AS01 AV 3048 নম্বৰৰ চেন্ট্ৰ গাড়ীখনেৰে নগাঁৱৰ জুৰিয়ালৈ কঢ়িয়াই অনা হৈছিল ড্ৰাগছখিনি।
কলিয়াবৰ মহকুমা আৰক্ষী বিষয়া মৃন্ময় দাসৰ নেতৃত্বত আৰক্ষীয়ে অভিযান চলাই জব্দ কৰে আৰক্ষীয়ে বৃহৎ পৰিমাণৰ ড্ৰাগছ খিনি।
আৰক্ষীয়ে ড্ৰাগছ সৰবৰাহকাৰীক জুৰীয়াৰ ময়দুল ইছলামক আটক কৰিবলৈ সক্ষম হৈছিল।
সৰবৰাহকাৰী জনৰ পৰা আৰক্ষীয়ে নগদ ৫০ হাজাৰ টকাও জব্দ কৰিছিল ।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
